b'\n_START_ARTICLE_\nErika Kr\xc5\xbei\xc5\xa1nik\n_START_SECTION_\n\xc5\xbdivljenje in delo\n_START_PARAGRAPH_\nDiplomirala je na Filozofski fakulteti na \xc5\xa1tudijskih smereh slovenski jezik in knji\xc5\xbeevnost in ruski jezik in knji\xc5\xbeevnost. Po diplomi je eno leto pou\xc4\x8devala na Srednji \xc5\xa1oli za oblikovanje in fotografijo v Ljubljani. Magistrirala je leta 1989 z magistrsko nalogo Frazeologija v moderni. Doktorirala je leta 1996 s tezo Slovenski glagolski frazemi._NEWLINE_Osrednje podro\xc4\x8dje njenega dela je frazeologija. Je \xc4\x8dlanica Komisije za slovansko frazeologijo pri Mednarodnem slavisti\xc4\x8dnem komiteju in Evropskega dru\xc5\xa1tva za frazeologijo Europhras._NEWLINE_Od leta 1997 do 1999 je bila predstojnica Centra za sloven\xc5\xa1\xc4\x8dino kot drugi/tuji jezik pri Oddelku za slovanske jezike in knji\xc5\xbeevnosti Filozofske fakultete v Ljubljani. Leta 1998 in 1999 je bila predsednica 34. in 35. Seminarja slovenskega jezika, literature in kulture._NEWLINE_Predava na Oddelku za slovenistiko Filozofske fakultete v Ljubljani; od leta 1996 kot docentka, od leta 2001 kot izredna, od leta 2007 dalje pa kot redna profesorica na katedri za slovenski knji\xc5\xbeni jezik in stilistiko.'